Úradný vestník L 148 , 19/06/1993 S. 0041 - 0044

Fínske špeciálne vydanie: Kapitola 3 Zväzok 50 S. 0035

Švédske špeciálne vydanie: Kapitola 3 Zväzok 50 S. 0035



Rozhodnutie Komisie z 28. mája 1993, ktorým sa členské štáty oprávňujú na to, aby stanovili zmiernenie požiadaviek niektorých ustanovení smernice Rady 77/93/EHS, pokiaľ ide o drevo tuje Thuja L., pochádzajúce zo Spojených štátov amerických (93/359/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 77/93/EHS z 21. decembra 1976 o ochranných opatreniach proti zavlečeniu organizmov škodlivých pre rastliny alebo rastlinné produkty do spoločenstva a proti ich rozširovaniu vnútri spoločenstva [1], naposledy zmenenú a doplnenú smernicou Komisie 93/19/EHS [2], najmä tretiu zarážku jej článku 14 (3), so zreteľom na žiadosti členských štátov, keďže podľa ustanovení smernice 77/93/EHS sa drevo tuje Thuja L. pochádzajúce z Kanady, Číny, Japonska, Kórey, Taiwanu a Spojených štátov amerických vrátane dreva, ktoré bolo zbavené prirodzene oblého povrchu, nemôže dovážať do spoločenstva, pokiaľ nie je sprevádzané certifikátmi predpísanými v článkoch 7 alebo 8 uvedenej smernice a pokiaľ nie je odkôrnené a bez larválnych dier po larvách spôsobených neeurópskymi druhmi rodu vrzúnik (Monochamus spp.); keďže drevo tuje Thuja L. pochádzajúce zo Spojených štátov sa v súčasnosti dováža do spoločenstva; keďže v tomto prípade sa v uvedenej krajine vo všeobecnosti nevydávajú fytosanitárne certifikáty; keďže Komisia na základe informácií, ktoré poskytli Spojené štáty americké a ktoré v tejto krajine zhromaždila v priebehu misie vykonanej v roku 1990, zistila, že bol vypracovaný úradne schválený a sledovaný program vydávania "certifikátov o odkôrnení a kontrole výskytu larválnych dier", ktorého cieľom je zabezpečiť dôkladné odkôrnenie a obmedziť riziko pôsobenia škodlivých organizmov; keďže nebezpečie rozširovania škodlivých organizmov je obmedzené za predpokladu, že drevo je sprevádzané "Certifikátom o odkôrnení a kontrole výskytu larválnych dier" vydaným podľa tohto programu; keďže Komisia zabezpečí, aby Spojené štáty americké sprístupnili všetky technické informácie potrebné na hodnotenie fungovania programu vydávania Certifikátov o odkôrnení a kontrole výskytu larválnych dier; keďže toto rozhodnutie by sa malo zrevidovať najneskôr do 1. apríla 1995; keďže opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 1. Členské štáty sa týmto oprávňujú na to, aby za podmienok stanovených v odseku 2 tohto článku stanovili zmiernenie požiadaviek článkov 7 (2) a 12 (1) b) smernice 77/93/EHS na drevo tuje Thuja L. pochádzajúce zo Spojených štátov amerických vrátane dreva, ktoré bolo zbavené prirodzene oblého povrchu. 2. Musia byť splnené tieto podmienky: a) plnenie požiadaviek stanovených v prílohe IV k spomínanej smernici, časť A, oddiel 1, bod 1.4 musia kontrolovať triediči, ktorí sú vyškolení, kvalifikovaní a oprávnení na tento účel na základe programu, ktorý schválila a ktorý kontroluje Kontrolná služba zdravia zvierat a rastlín Ministerstva poľnohospodárstva Spojených štátov amerických (Animal and Plant Health Service, US Department of Agriculture); b) kontroly plnenia podmienky stanovenej v a) musia vykonávať na pílach priemyselní kontrolóri alebo ich zástupcovia kvalifikovaní a oprávnení na tento účel uvedenou kontrolnou službou zdravia zvierat a rastlín. Kontrolný systém musí okrem toho umožňovať, aby kontrolóri uvedenej kontrolnej služby zdravia zvierat a rastlín vykonávali príležitostné kontroly pred odoslaním zásielky; c) drevo musí byť sprevádzané "Certifikátom o odkôrnení a kontrole výskytu larválnych dier", ktorý je štandardizovaný podľa programu uvedeného v a) a zhoduje sa so vzorom uvedeným v prílohe k tomuto rozhodnutiu, ktorý vydala oprávnená osoba zastupujúca tie píly, ktoré na účasť v tomto programe oprávnila uvedená kontrolná služba zdravia zvierat a rastlín a ktorý je vyplnený v súlade s pokynmi stanovenými v tom programe. Článok 2 Bez vplyvu na ustanovenia uvedené v článku 14 (5) smernice 77/93/EHS sú členské štáty povinné oznámiť Komisii a ostatným členským štátom všetky prípady, v ktorých zásielky dovezené podľa tohto rozhodnutia nespĺňajú podmienky stanovené v článku 1 (2) a) a c). Článok 3 Oprávnenie udelené podľa článku 1 platí od 1. júna 1993. Zruší sa, ak sa zistí, že podmienky stanovené v článku 1 (2) nie sú dostatočné na to, aby zabránili zavlečeniu škodlivých organizmov alebo neboli splnené. Udelené oprávnenie sa musí zrevidovať najneskôr do 1. apríla 1995. Článok 4 Toto rozhodnutie je adresované členským štátom. V Bruseli 28. mája 1993 Za Komisiu René Steichen člen Komisie [1] Ú. v. ES L 26, 31.1.1977, s. 20. [2] Ú. v. ES L 96, 22.4.1993, s. 33. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXO +++++ TIFF +++++ --------------------------------------------------